<classify> Kutokana na ushindi huo, Azam imefikisha pointi 58 na kupanda hadi nafasi ya pili nyuma ya Yanga inayoongoza ikiwa na pointi 62 na kuishusha Simba hadi nafasi ya tatu ikiwa na pointi 57.Kwa mujibu wa tovuti ya Azam FC, Kitambi alisema pia mabadiliko waliyofanya ya kumwingiza mshambuliaji Ame Ally kipindi cha pili na kumpumzisha Didier Kavumbagu, nayo yalichangia kuondoka na pointi zote katika mchezo huo.Kwanza nianze kwa kuwapongeza Majimaji, kwani walifanikiwa kutukaba kuanzia juu kipindi cha kwanza, walicheza vizuri na awali tulijua kabisa kuwa watakuja na ari ya juu ya kupambana katika mchezo huu. Kwa upande wetu sisi kipindi cha kwanza kujituma kwetu hakukuridhisha, kwa hiyo hilo lilitufanya tusiweze kufanya vizuri, mapumziko tukaongelea hilo na tukafanya mabadiliko, alisema.Azam FC iliingia katika mchezo huo ikiwakosa wachezaji wake 10 Pascal Wawa, Shomari Kapombe, Wazir Salum, Racine Diouf, Michael Balou, Frank Domayo, Allan Wanga, Kipre Tchetche, ambao ni wagonjwa Farid Mussa aliyepo majaribioni nchini Hispania, huku Himid Mao akitumikia adhabu ya kadi nyekundu aliyopata dhidi ya Mtibwa Sugar.Akizungumzia athari za mapengo hayo, Kitambi alisema kwa kiasi fulani yaliwaathiri, lakini amedai kuwa ni fursa kwa wachezaji waliokuwa hawapati nafasi kucheza na kuonesha uwezo wao.Kama umeona leo juzi, Mudathir ametumia vyema nafasi hiyo kwa kutupa mabao mawili ya ushindi, ndio inatuathiri kwani tulikuwa na upungufu wa watu 10 wa kuchagua katika mchezo huo. Lakini suala hili la majeruhi litaendelea kuwepo, hivyo ni lazima tutafute mbinu ya kuwatumia wachezaji waliopo na naamini wanaweza kufanya vizuri, alisema.Azam FC jana iliendelea na mazoezi ya kujiandaa na mchezo ujao wa ligi dhidi ya Simba, utakaofanyika Uwanja wa Taifa Dar es Salaam mwishoni mwa wiki hii.  <topic>: michezo 